《阿育王寺忍辱松歌同徐司马赋即寄住山僧》
清代·姚燮

葛藤斩断挂碍了，空谷春沈天地槁。历三千载今始亡，在劫为地云寿考。

此松非松龙象驯，苍皮鍊石森铁鳞。力辞典午帝封滥，静如泰岳蟠嶙峋。

迁山移河棋一局，佛手无权陵鬼哭。颠风撼巢鹤折足，百万杶篁势穷蹙。

此树独抱金刚坚，不使彫颓改颜绿。咄嗟夷丑来海西，斧穿山壁搜玉泥。

莎烟痛绞鵩鸟啼，旷野无屋逃羊麛。戒师出定神魂悽，定力莫护贞心懠。

喃喃梵咒当薤露，一丝不绾投刮篦。空空解脱化诸相，讵肯蒙羞负谗谤？

深岩秋气潮涩枯，冷院钟声月摩荡。儿孙后起悲族刑，性命全归感天贶。

去年冒雪吾笋鞋，穷途晚饿曾乞斋。独搴云幛索灵魄，马死未葬千金骸。

真仙或有返魂术，蛰秀待发地门雷。今年使君驻行旆，为道禅衣犹委蜕。

直刚无挠自无害，撑拄乾坤能正大。流响常萦不浊泉，羞色宁争再地桧。

少年梦骑孔雀游，记见青天羽葆盖。舍利不炷元灯光，玉几萝烟褪愁黛。

读歌击节聊继声，海旭上轩长飙清。遥知阿师弄阶卉，不管人间荣辱名。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖地、某伯、大某山民、复翁、复道人、野桥、东海地等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。